اسرائیل حمله، ایران ره (۲۰۲۵)

اسراییلِ ژوئن ۲۰۲۵ حملات که ونه رسمی نوم ره شیرونِ پرسائه عملیات گنه، ات‌سری هوایی و رِقِدکاری عملیات بینه که جمعه، ۱۳ ژوئن ۲۰۲۵، صِبح‌جمندِر اسرائیل شروع هاکرده و ایران-اسراییل جنگ سرآغاز بی‌یه. اسراییلی‌شون اصلی هدف که همون اول بزونه، اتمی انرجی ِتأسیسات و سپاه ِگت‌گتِ فرمونده‌ئون بینه که شه هدف جه برسینه. اینتا حمله، ایران-عراق جنگ توم بیّه تاسا، گت‌ترین جنگی بی‌یه که ایرانِ بنه ره چک هایته.

این عملیات په، تهران دله چن‌سر ساختمون‌ها ره بؤمب بوارستنه و ونه دی شهر ره بیته. نطنز که ایرانِ گتِ هسته‌ای مرکز بی‌یه، سر ره هم بؤمب دشنینه. خنداب  و خرم‌آباد و همدان پایگاهون ره هم هدف بیتنه.

ایرانِ گت‌ترین نظامی فرموندهون، من‌جمله حسین سلامی و محمد باقری وشون حملات دله بمردنه. اقلاً دِتا هسته‌ای دانشمند، فریدون عباسی و محمدمهدی طهرانچی، هم بمرده‌ئون لیست دله دئینه.
غیرنظامیون هم این حملات دله مرگ-میر و مجروح داشتنه. مردمِ بعضی سِره-خنه هم، خصوصاً تهران دله، هدف بئیتنه.

این اتفاقاتِ پیش‌زمینه ایران و آمریکای مذاکرات بی‌یه که دونالد ترامپ دِ ماه پیش از این ایران ره اولتیماتوم هدا بی‌یه. ات روز دمبال‌ته هم اتمی انرجی جهونی آجانس (IAEA) رأی هدا بی‌یه که ایران دَره شه اتمی قول‌هاکرد ره لینگ‌لو کنده و ایران جواب وسّه باته ویشته‌ته کمبه و نو سانتیفیوج کار بی‌یشته.

 منابع 

رج:ایران جنگون
رج:اسراییل جنگون